Həqdən bana nəzər oldı, Həqq qapusın açar oldum
Həqdən bana nəzər oldı, Həqq qapusın açar oldum, 
Girdüm Həqqün xeznesine, dürrü göhər saçar oldum.

Dövlət tacı başa qondı, eşq qədəhi bana sundı, 
Camım içdi, eşqdən qandı, qarayı aqdan seçər oldum.

Əsritdi eşqə düşürdi, bən xam idüm, eşq bişürdi, 
Əqlümi başa devşürdi, xeyri şərdən seçər oldum.

Xeyrə döndi bənüm işüm, əndişədən azad başum, 
Nəfsümün başını kəsdüm, qanadlanub uçar oldum.

Köçənlər mənzilə yetdi, vardı anda qərar etdi, 
ömür keçdi, qövl yetdi, gö(y)nüldim uş keçər oldum.

Miskin Yunus bilişəli, canü könül verişəli, 
Tapduğuma irişəli gİzlü razum açar oldum.
Yunus Əmrə. Divan (Fateh nüsxəsi)